অ্যাম্বুলেন্স পিষে দিল তিরুপতি দর্শনে আসা ২ ভক্তকে

চেন্নাই: অ্যাম্বুলেন্সের (Ambulance) ধাক্কায় প্রাণ হারালেন দুই পূণ্যার্থী (Devotees) । অ্যাম্বুলেন্সটির নিয়ন্ত্রণ হারিয়ে ফেলার কারণে এই দুর্ঘটনা বলে জানিয়েছে পুলিশ। মৃত দুইজন তিরুপতি (Tirupati) দর্শনে এসেছিলেন বলে জানা গেছে। আরও তিনজন গুরুতর আহত বলে জানা গেছে।

ভক্তরা পায়ে হেঁটে যখন তিরুপতি দর্শনে যাচ্ছিলেন তখন অ্যাম্বুলেন্সটি তাদের পিষে দিয়ে চলে যায়। চন্দ্রগিরি মণ্ডলের নরসিংহপুরমের কাছে দুর্ঘটনাটি ঘটে। মৃতদের মধ্যে দুজন মহিলা।

মৃতদের নাম পেড্ডা রেড্ডাম্মা (৪০), লক্ষ্মম্মা (৪৫)। অন্নময় জেলার রামাসমুদ্রম মণ্ডলের চম্পালাপল্লির বাসিন্দা ছিলেন। ভক্তরা পুঙ্গানুর থেকে তিরুমালার শ্রী ভেঙ্কটেশ্বর মন্দিরে (Sri Venkateswara Temple) হেঁটে যাচ্ছিলেন। ঠিক সেই সময় অ্যাম্বুলেন্সটি একজন রোগীকে মদনাপল্লে থেকে তিরুপতিতে নিয়ে যাচ্ছিল। তখন এই মর্মান্তিক দুর্ঘটনা ঘটে।

আরও পড়ুন: ছড়িয়ে পড়ছে এইচএমপিভি ভাইরাস! চীনের পর হংকং, সতর্কতা জারি কেরলে

আহতদের তিরুপতির রুইয়া হাসপাতালে স্থানান্তর করা হয়েছে। দুর্ঘটনার কারণ জানা যায়নি। এলাকায় ঘন কুয়াশার কারণে এ দুর্ঘটনা ঘটতে পারে বলে ধারণা করছে পুলিশ। ঘটনায় চন্দ্রগিরি থানা পুলিশ মামলা দায়ের করে তদন্ত শুরু করেছে।

অন্ধ্রপ্রদেশ এবং অন্যান্য রাজ্যের বিভিন্ন স্থান থেকে হাজার হাজার ভক্ত প্রতিদিন মন্দিরে আসেন তিরুপতি দর্শনে।